AQUA ส่วนแบ่งกำไรจากเงินลงทุนในบริษัทร่วมลด ฉุดกำไร Q3 เหลือ 46.70 ลบ.
AQUA รายได้-ส่วนแบ่งกำไรจากเงินลงทุนในบริษัทร่วมลดลง ฉุดกำไร Q3/59 เหลือ 46.70 ลบ. ลด 33% จากปีก่อนกำไร 69.61 ลบ. ขณะที่ช่วง 9 เดือนมีกำไร 217.97 ลบ. ลดลง 2% จากปีก่อน 221.96 ลบ. 
15 พ.ย. 2559

บริษัท อควา คอร์เปอเรชั่น จำกัด (มหาชน) หรือ AQUA รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 46.70 ล้านบาท หรือมีกำไรสุทธิ 0.0102 บาทต่อหุ้น ลดลง 33% จากช่วงเดียวกันของปีก่อนที่มีกำไรสุทธิ 69.61 ล้านบาท หรือมีกำไรสุทธิ 0.0152 บาทต่อหุ้น
โดยผลการดำเนินงานในไตรมาสดังกล่าวที่ลดลงเนื่องจากรายได้รวมของบริษัทลดลง ส่วนแบ่งกำไรจากเงินลงทุนในบริษัทร่วมลดลง เนื่องจากผลกำไรของ EPCO ที่ลดลง
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 217.97 ล้านบาท หรือ 0.0476 บาทต่อหุ้น ลดลง 2% จากช่วงเดียวกันของปีก่อนที่มีกำไรสุทธิ 221.96 ล้านบาท หรือ 0.0483  บาทต่อหุ้น